da id nb da de en da de da da da de da id da nb da de en da de da da da de da da de da en da da da da en da sl da da da da da da da da da da da da da da da da da da da da da da da da da da en da da en sv da de en it de da fr en da nb de da eu da da da da da de da da da da de da en nb fr da da da sv
Uddannelses- og Forskningsministeriet afholder to nye, spændende webinarer - Central Denmark EU Office
Vi arbejder for Midtjylland i Bruxelles
Webinar 1: Hvad er Marie Sklodowska-Curie Actions (MSCA), og hvilke muligheder har du?
Kodeordet for Marie Sklodowska-Curie programmet er forskermobilitet. Og i den sammenhæng, kommer mobilitet i forskellige afskygninger i form af for eksempel ph.d.-netværk og individuelle stipendier. Efter webinaret vil du have styr på de forskellige virkemidler under programmet, hvem der kan deltage, og hvad kravene er for deltagelse. Ligeledes vil du få gode, evidensbaserede råd til, hvad der virker i ansøgninger, og i særdeleshed, hvad der ikke virker.
Webinarets målgruppe er forskere, rådgivere, virksomheder og andre med interesse i programmet. Webinaret foregår på dansk og vil have en varighed på 45 minutter.
Læs mere om webinaret her.
Den 8. marts 2018 fra kl. 10:00 til 11:00.
Du kan tilmelde dig her.
Webinar 2: Sådan søger du midler hos Det Europæiske Forskningsråd (ERC) (foregår på engelsk)
Formålet med webinaret er at give forskere en grundlæggende forståelse af det Europæiske Forskningsråd (ERC) og få afklaret om, det er relevant for dem at søge midler hos ERC. Webinaret henvender sig til forskere som er interesseret i at søge et ERC Starting, Consolidator eller Advanced grant, og som har brug for yderligere information om mulighederne og ansøgningsprocessen. Da ERC-bevillinger kan søges af postdocs såvel som mere erfarne forskere, er webinaret relevant for forskere som er forskellige steder i deres karriere. Desuden er rådgivere og konsulenter velkommen til at deltage.
Webinaret vil give forskere en generel forståelse af ansøgningsproceduren og krav ift. en ERC-ansøgning. Efter webinaret vil deltagerne kunne vurdere om de er klar til at søge ERC-midler.
Vi vil blandt andet gennemgå:
Hvorfor skal man søge midler hos ERC?
Forskellige typer af ERC bevillinger
Hvad indeholder en ERC ansøgning
Hvordan kommer jeg i gang med en ansøgning?
Webinaret foregår på engelsk og er arrangeret af EuroCenter i Styrelsen for Forskning og Uddannelse. Webinaret holdes af Anne Overgaard Jørgensen og Lasse Wolthers som er nationale kontaktpersoner for ERC.
Du kan læse mere om webinaret her.
Den 26. marts 2018 fra kl. 10:00 til 10:45
Du kan tilmelde dig her.
Ved spørgsmål eller ønske om yderligere information kontakt venligst  Central Denmark EU Office.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
+32 485 86 68 06
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu
Modtag vores nyhedsbrev EU-fokus hver anden uge